Ahjaa, veel ühest tõvest, kui siin juba haiguste teema  üleval. Kas teadsite, et tuulerõugeid on seitse eri varianti ja üks ei anna teisele immuunsust? Mina ei teadnud. Aga peale jõulu tekkisid suuremale piigale (mu lapsed on kõik selle tõve läbi põdenud) käte peale imelikud villidega punnid ja suu limaskestad läksid katki. Palavikku polnud ja erilist häda ta ei kurtnud ka. Punnid algul veidi sügelesid, siis muutusid valusateks kuni kadusid. hoolimata sellest, et ma neid millegagi ei määrinud (ei teadnud mis see on), ei jätnud ka õnneks arme. Arstile ei läinud  seetõttu, et põdemine oli pühade ajal ja nädalavahetusel ning kuna hullu häda polnud, ei näinud põhjust ka kuskile traumapunkti sõitmiseks. Telefoni- ja netiteel konsulteerides oli teiseks variandiks veel leetrid, kuid nende vastu on mu laps vaktsineeritud ja pole kuulda olnud, et ümbruskonnas neid liiguks. Nüüd jäi ka I samavana laps samasse tõppe. Sümptomid täpselt samad, valulikud punnid ja suu seestpoolt katki. Nemad käisid arstil ja sealt selle tuulerõugete diagnoosi saidki. Kuigi mitte 100% kindlalt,  kuid see haigus pidi tõepoolest koolis liikvel olema. Minu väiksemad põnnid seda ei põdenud-ptui-ptui-ptui, ehk pääsevad.